Consiliul de Administrație al Electrica, furnizor și distribuitor de energie electrică, a aprobat investiții de 1,12 miliarde lei pentru acest an. În plus, s-a decis și prelungirea mandatului directorului general Alexandru-Aurelian Chiriță până la 31 decembrie 2024 inclusiv. Aceste date se regăsesc în rapoartele transmise Bursei de Valori București (BVB).
În cadrul ședinței din 25 martie 2024, Consiliul de Administrație al Electrica a aprobat valoarea consolidată a Planului de Investiții (CAPEX) al grupului pentru anul 2024. Acesta este în sumă totală de 1,127 miliarde lei, potrivit unui raport al companiei.
Planul financiar propus de Electrica
Banii au fost împărțiți astfel:
- 878 milioane lei reprezintă planul financiar anual 2024 al filialei de distribuție Distribuție Energie Electrică Romania SA în ceea ce privește investițiile (partea financiară a planului individual de investiții).
- 63 milioane lei reprezintă planul financiar anual 2024 al Electrica Furnizare SA în ceea ce privește investițiile (partea financiară a planului individual de investiții)
- 69,9 milioane lei reprezintă planul financiar anual 2024 al Electrica SA individual (ELSA) în ceea ce privește investițiile (partea financiară a planului individual de investiții)
- 10,3 milioane lei reprezintă planul financiar anual 2024 al Electrica Serv SA în ceea ce privește investițiile (partea financiară a planului individual de investiții)
- 106,1 milioane lei reprezintă planul financiar anual 2024 al Sunwind Energy SRL (SWE) în ceea ce privește investițiile (partea financiară a planului individual de investiții).
Alexandru Chiriță rămâne director până în decembrie
În plus, Electrica a venit cu detalii pentru acționari și investitori. Compania a informat că, în cadrul ședinței din 25 martie 2024, Consiliul de Administrație al companiei a luat o decizie la recomandarea Comitetului de Nominalizare și Remunerare. Astfel, a hotărât prelungirea duratei mandatului acordat lui Alexandru-Aurelian Chiriță în calitate de director general până la data de 31 decembrie 2024 (inclusiv). El va fi șef în aceleași condiții, conform unui alt raport al companiei.
Veniturile operaționale ale Grupului Electrica au fost de 13,333 miliarde de lei în anul 2023. S-a înregistrat o ușoară scădere cu 3,7% față de 2022. Profitul net al grupului a fost de 620,4 milioane de lei. El a fost în creștere cu 11% (sau 61,6 milioane de lei).
Distribuție Energie Electrică Romania are 3,93 milioane de utilizatori
Volumul de energie electrică distribuită a fost de 17,05 TWh. Cifra a fost în scădere cu 3,8% față de anul 2022. Operatorul Distribuție Energie Electrică Romania (DEER) deserveste aproximativ 3,93 milioane de utilizatori. Acest lucru se petrece pe o arie ce acoperă circa 40,8% din suprafața României.
Grupul Electrica este unul dintre principalii actori de pe piața distribuției, furnizării și producției de energie electrică din România. El ocupă un loc important în sectorul serviciilor energetice.
Serviciile Grupului Electrica sunt disponibile pentru aproximativ 3,9 milioane de utilizatori. Acestea acoperă întreaga țară. Are o structură organizatorică divizată în trei zone pentru distribuția energiei electrice. E vorba de Transilvania Nord, Transilvania Sud și Muntenia Nord.
Din iulie 2014, Electrica a devenit o companie cu capital majoritar privat. Ea e listată pe bursele de valori din București și Londra. Este singura companie românească listată în domeniul distribuției și furnizării de energie electrică.